Cuneiform Tablet CCT 4 18a (BM 115169)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dì-DINGIR-ma a-na PUZUR₄-a-šùr qí-bi-ma a ša mì-ma AN.NA-kà ù NA₄.ZA.GUL i-na ḫa-ḫi-im É i-dì-a-šùr DUMU da-dì-a i-ba-ší a-pu-tum DUMU zi-ga-a mì-ma lá ta-qí-ap ú-za-kà lu pá-at-a-at ù i-na ḫa-ḫi-im mì-ma lá ta-qí-ap a-sú-ri ma-ma-an e ta-qí-ip-ma i-na wa-ar-ki-tim li-ba-kà e im-ra-aṣ a-pu-tum a ma-lá a-wa-at ṭup-pí-a i-ḫi-id-ma mì-ma lá tù-pá-za-ar ma-ṣa-ra-tum da-na ù šu-ma iš-ti ILLAT-tim ta-pá-ra-as-ma a-ma-kam i-na ti-mì-il₅-ki-a ki-lá-šu ù šu-up-ra-ma a-dì te₉-er-ti i-li-kà-ku-ni-ma ú-za-kà a-pá-te₉-ú lá ta-lá-kam Ì.GIŠ a-na pì-ta-ší-a lá i-šu lu re-eš₁₅-tám ša a-lim{ki} lu re-eš₁₅-tám ša ḫa-ḫi-im ṭá-ab-tám ša É.GAL-lim i-na a-lá-ki-kà a-na pì-ta-ší-a bi₄-lá-am